CELEX: 32015R1797
Language: bg
Date: 2015-10-07 00:00:00
Title: Регламент (EС) 2015/1797 на Съвета от 7 октомври 2015 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна

8.10.2015   
            
            
               BG
            
            
               Официален вестник на Европейския съюз
            
            
               L 263/10
            
         РЕГЛАМЕНТ (EС) 2015/1797 НА СЪВЕТА
   от 7 октомври 2015 година
   за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение (ОВППС) 2015/1764 от 1 октомври 2015 г. за изменение на Решение 2014/512/ОВППС относно ограничителни мерки с оглед на действията на Русия, дестабилизиращи положението в Украйна (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               На 31 юли 2014 г. Съветът прие Регламент (ЕС) № 833/2014 (2).
            
         
               (2)
            
            
               Регламент (ЕС) № 833/2014 беше изменен на 8 септември и 4 декември 2014 г. съответно с регламенти (ЕС) № 960/2014 (3) и (ЕС) № 1290/2014 (4).
            
         
               (3)
            
            
               На 1 октомври 2015 г. Съветът прие Решение (ОВППС) 2015/1764, за да се разрешат определени операции, свързани със специфични изделия, фигуриращи в Общия списък на оръжията на Европейския съюз, които са необходими за използване на съоръженията за изстрелване на ракети, експлоатирани от доставчици на услуги за изстрелване на ракети от държавите-членки или установени в държава-членка, или за използване при стартирането на космически програми на Съюза, на неговите държави-членки или на Европейската космическа агенция, или за захранване с гориво на спътници от производители на спътници, установени в държава-членка.
            
         
               (4)
            
            
               Някои от тези изменения попадат в приложното поле на Договора и следователно е необходимо регулаторно действие на равнището на Съюза, по-специално с оглед осигуряване на еднаквото им прилагане във всички държави-членки.
            
         
               (5)
            
            
               Поради това Регламент (ЕС) № 833/2014 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 4 от Регламент (ЕС) № 833/2014 се вмъкват следните параграфи:
   
      „2а.   Забраните в параграф 1, букви а) и б) не се прилагат към предоставянето, пряко или непряко, на техническа помощ, финансиране или финансова помощ, свързани със следните операции:
      
                  а)
               
               
                  продажбата, доставката, трансфера или износа и вноса, закупуването или транспорта на хидразин (CAS 302-01-2) в концентрации от 70 процента или повече, при условие че тази техническа помощ, финансиране или финансова помощ се отнася към количество хидразин, изчислено в съответствие с изстрелването на ракети или спътниците, за които е произведен, и не надвишава общо количество от 800 kg за всяко отделно изстрелване или сателит;
               
            
                  б)
               
               
                  вноса, закупуването или транспорта на несиметричен диметил хидразин (CAS 57-14-7);
               
            
                  в)
               
               
                  продажбата, доставката, трансфера или износа и вноса, закупуването или транспорта на монометил хидразин (CAS 60-34-4), при условие че тази техническа помощ, финансиране или финансова помощ се отнася към количество монометил хидразин, изчислено в съответствие с изстрелването на ракети или спътниците, за които е произведен,
               
            доколкото посочените в букви а), б) и в) от настоящия параграф вещества са предназначени за използване на съоръжения за изстрелване на ракети, експлоатирани от европейски доставчици на услуги, или за използване при стартирането на европейски космически програми, или за захранване с гориво на спътници от европейски производители на спътници.
      2б.   Предоставянето, пряко или непряко, на техническа помощ, финансиране или финансова помощ, свързани с операциите, посочени в параграф 2а, букви а), б) и в), подлежи на предварително разрешение от страна на компетентните органи.
      Заявителите за разрешение предоставят на компетентните органи цялата необходима информация, която се изисква.
      Компетентните органи информират Комисията за всички предоставени разрешения.“.
   
   Член 2
   Настоящият регламент влиза в сила в деня след публикуването му в Официален вестник на Европейския съюз. Той се прилага от 9 октомври 2015 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 октомври 2015 година.
      
         
            За Съвета
         
         
            Председател
         
         J. ASSELBORN
      
   
   
      (1)  ОВ L 257, 2.10.2015 г., стр. 42.
   
      (2)  Регламент (ЕС) № 833/2014 на Съвета от 31 юли 2014 г. относно ограничителни мерки с оглед на действията на Русия, дестабилизиращи положението в Украйна (ОВ L 229, 31.7.2014 г., стр. 1).
   
      (3)  Регламент (ЕС) № 960/2014 на Съвета от 8 септември 2014 г. за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна (ОВ L 271, 12.9.2014 г., стр. 3).
   
      (4)  Регламент (ЕС) № 1290/2014 на Съвета от 4 декември 2014 г. за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна, и за изменение на Регламент (ЕС) № 960/2014 за изменение на Регламент (ЕС) № 833/2014 (ОВ L 349, 5.12.2014 г., стр. 20).